F-SECURE®LICENSVILKÅR

VIGTIGT - LÆS OMHYGGELIGT FØLGENDE JURIDISKE VILKÅR ("VILKÅR") FOR LICENSEN TIL F-SECURE-SOFTWAREN INDEN INSTALLATION ELLER BRUG AF SOFTWAREN. VED AT VÆLGE AT ACCEPTERE NEDENFOR ELLER VED AT INSTALLERE, KOPIERE ELLER BRUGE DEN MEDFØLGENDE SOFTWARE ERKLÆRER DE (ENTEN ET INDIVID ELLER EN JURIDISK ENHED), AT DE HAR LÆST DISSE VILKÅR, FORSTÅET DEM OG ACCEPTERER AT VÆRE JURIDISK BUNDET AF DEM. HVIS IKKE ALLE VILKÅRENE ACCEPTERES, SKAL DE AFVISE DEM OG UNDLADE AT INSTALLERE, BRUGE ELLER KOPIERE SOFTWAREN.

Foreliggende Vilkår dækker alle F-Secure-programmer, som gives i licens til Dem, herunder relateret dokumentation og evt. opdateringer og opgraderinger af programmerne, der leveres til Dem i henhold til den købte licens eller anden relateret serviceaftale som defineret i dokumentationen og evt. kopier af disse elementer (samlet kaldet "Software").

KOMMERCIEL LICENS
Med forbehold for betaling af gældende licensgebyrer og med forbehold for følgende vilkår er De blevet tildelt en ikke-eksklusiv rettighed, der ikke kan overdrages, til at bruge den angivne Software. F-Secure forbeholder sig alle rettigheder, som ikke udtrykkeligt er tildelt Dem.

De må:
A) Kun installere og bruge softwaren på så mange enheder (typisk håndholdte enheder, personlige computere, servere eller anden hardware) som angivet i F-Secures Licenscertifikat, på den gældende faktura, på produktemballering eller i aftalen, hvor disse Vilkår er tilføjet. Hvis Softwaren eller dens tjenester deles via et netværk, eller Softwaren bruges til at beskytte trafik mod virus eller anden ondsindet kode på web- og mailservere, firewalls og gateways, skal De enten have en licens til scanningskapaciteten eller til det samlede antal brugere, som Softwaren leverer tjenester til. I sådanne tilfælde har De tilladelse til at installere Softwaren på så mange enheder, som det er nødvendigt.
B) Oprette kopier af Softwaren udelukkende til installations- og sikkerhedskopiformål.
C) Udvide antallet af licenser ved at købe yderligere licenser.

De må ikke:
A) Installere og bruge Softwaren i strid med foreliggende Vilkår, F-Secures Licenscertifikat eller anden relateret dokumentation.
B) Distribuere kopier af Softwaren til tredjepart, elektronisk overføre Softwaren til en computer, der tilhører tredjepart eller tillade tredjepart at kopiere Softwaren.
C) Redigere, tilpasse, oversætte, udleje, lease, videresælge, distribuere eller oprette afledte produkter baseret på Softwaren og/eller filer med relation til Softwaren (herunder, men ikke begrænset til, virusdefinitionsdatabaser, sikkerhedsnyheder og beskrivelser) eller en del af denne.
D) Dekompilere, udføre reverse engineering, disassemblere eller på anden måde reducere Softwaren og/eller relaterede filer (herunder, men ikke begrænset til, virusdefinitionsdatabaser, sikkerhedsnyheder og beskrivelser) til en form, der kan forstås af mennesker, da Softwaren indeholder eller kan indeholde forretningshemmeligheder tilhørende F-Secure.
E) Bruge dokumentationen til andet formål end til at støtte brugen af Softwaren. Kontakt venligst F-Secure direkte, hvis De er interesseret i andre rettigheder til Softwaren end tildelt ifølge foreliggende Vilkår.
F) Videregive oplysninger om den autorisationskode til licensen, der leveres til programinstallationen (herunder, men ikke begrænset til, nøglekode, abonnementsnummer og registreringsnøgle), til tredjepart.
G) Bruge Softwaren eller nogen del heraf til at implementere et produkt eller en tjeneste, der fungerer på eller i forbindelse med Softwaren, til noget formål, der ikke er nævnt heri.
H) Bruge Softwaren til at publicere, distribuere og/eller få adgang til software eller indehold (i), der ikke specifikt er relateret til F-Secure-produkter og/eller -tjenester, og (ii) som ikke er sikkerhedsrelateret (eller opdateringer til en sådan software eller et sådant indhold).

EVALUERINGSLICENS
En evalueringslicens finder anvendelse, når De henter eller installerer en evalueringsversion af Softwaren, eller når De får tildelt en tidsbegrænset, ikke-eksklusiv licens, der ikke kan overdrages, af F-Secure eller virksomhedens forhandlere til evalueringsformål. Softwaren gives i licens til Dem med det ene formål at evaluere softwaren og kun i en angiven evalueringsperiode, som begynder på den dato, hvor Softwaren først hentes af eller leveres til Dem. Efter den angivne periode skal De enten købe softwarelicensen af F-Secure eller virksomhedens forhandler eller ødelægge og stoppe med at anvende Softwaren. Hvis De køber Softwaren inden udløbet af evalueringsperioden og registrerer Softwaren, har De en gyldig licens og skal ikke ødelægge Softwaren. F-Secure er ikke forpligtet til at yde support- eller vedligeholdelsestjenester til evalueringslicenser. For at undgå enhver tvivl er evalueringslicensen også underlagt de begrænsninger, der er anført ovenfor under punkt A-H. F-Secure forbeholder sig alle rettigheder, som ikke udtrykkeligt er tildelt Dem.

IKKE-KOMMERCIEL LICENS
En ikke-kommerciel licens finder anvendelse, når De henter eller installerer en gratis version af et detekterings- og/eller fjernelsesværktøj, der stilles til rådighed for Dem af F-Secure eller en forhandler. Denne Software gives kun i licens til Dem i en begrænset periode som en ikke-eksklusiv licens, der ikke kan overdrages, og er kun beregnet som et supplerende værktøj (ikke til permanent sikring af indhold). F-Secure forbeholder sig ret til når som helst at fjerne muligheden for at bruge denne type Software og er ikke forpligtet til at yde support eller vedligeholdelsestjenester til ikke-kommercielle licenser. For at undgå enhver tvivl er den ikke-kommercielle licens også underlagt de begrænsninger, der er anført ovenfor under punkt A-H. F-Secure forbeholder sig alle rettigheder, som ikke udtrykkeligt er tildelt Dem.

ADKOMST
Adkomst, ejendomsret og immaterielle ejendomsrettigheder til Softwaren tilhører F-Secure og/eller virksomhedens leverandører. Softwaren er beskyttet af love om ophavsret og international ophavsret samt andre traktater om immateriel ejendomsret.

BEGRÆNSET GARANTI OG ANSVARSFRASKRIVELSE

Begrænset garanti på medier. 
F-Secure garanterer, at det fysiske medium produceret af F-Secure, som Softwaren er optaget på, er fri for defekter i materiale og udførelse ved normal brug i 30 dage fra leveringsdatoen. F-Secure yder ingen garanti på medier, hvis Softwaren følger med en tredjepartsenhed. Enhver stiltiende garanti på medierne, herunder stiltiende garantier om salgbarhed og egnethed til et bestemt formål, er begrænset til en varighed af 30 dage fra leveringsdatoen. F-Secure udskifter mediet eller refunderer købsprisen efter eget skøn. Det er ikke F-Secures ansvar at erstatte eller refundere købsprisen på medier, der er beskadiget ved uheld, misbrug eller forkert anvendelse.

Ansvarsfraskrivelse i forbindelse med Software. 
SOFTWAREN LEVERES "SOM DEN ER OG FOREFINDES" UDEN GARANTI AF NOGEN ART. F-SECURE OG VIRKSOMHEDENS LICENSHAVERE OG DISTRIBUTØRER FRASIGER SIG UDTRYKKELIGT ALLE STILTIENDE GARANTIER, HERUNDER, MEN IKKE BEGRÆNSET TIL, STILTIENDE GARANTIER FOR ADKOMST, IKKE-KRÆNKELSE, SALGBARHED ELLER EGNETHED TIL ET BESTEMT FORMÅL. F-Secure og virksomhedens licenshavere og distributører garanterer ikke for Softwaren eller relateret dokumentation med hensyn til korrekthed, nøjagtighed, driftssikkerhed eller på anden måde. De påtager Dem hele risikoen med hensyn til Softwarens og relateret dokumentations resultater og opfyldelse.

Komplet garantierklæring. Den begrænsede garanti i de foregående afsnit er de eneste garantier , der gives af F-Secure i forbindelse med Softwaren. Ingen oplysninger eller råd, hverken mundtlige eller skriftlige, givet af F-Secure, virksomhedens forhandlere, distributører, agenter eller medarbejdere skal udgøre en garantiforpligtelse eller på nogen måde forøge omfanget af ovennævnte begrænsede garanti, og sådanne oplysninger eller råd kan ikke gøres gældende. Nogle stater tillader ikke begrænsninger af stiltiende garantier, så ovennævnte begrænsning gælder muligvis ikke for Dem, og De kan have andre rettigheder, der kan variere fra stat til stat.

Ansvarsbegrænsning. 
F-SECURE ELLER VIRKSOMHEDENS LICENSHAVERE, DISTRIBUTØRER ELLER LEVERANDØRER ER UNDER INGEN OMSTÆDIGHEDER ANSVARLIGE OVER FOR DEM FOR ERSTATNING AF KONKRET DOKUMENTEREDE TAB, FØLGESKADER, HÆNDELIGE ELLER INDIREKTE SKADER, HERUNDER, MEN IKKE BEGRÆNSET TIL, TAB AF INDTÆGTER ELLER FORTJENESTE, MISTEDE ELLER BESKADIGEDE DATA ELLER ANDRE KOMMERCIELLE ELLER ØKONOMISKE TAB, DER MÅTTE OPSTÅ SOM FØLGE AF BRUGEN AF, ELLER MANGLENDE EVNE TIL AT BRUGE, SOFTWAREN ELLER RELATERET DOKUMENTATION, SELVOM F-SECURE ER BLEVET ADVISERET OM MULIGHEDEN FOR SÅDANNE SKADER. Nogle stater tillader ikke begrænsning eller udelukkelse af ansvar for hændelige skader eller følgeskader, så ovenstående begrænsning eller udelukkelse gælder muligvis ikke Dem. F-SECURE OG VIRKSOMHEDENS LICENSHAVERE, DISTRIBUTØRER OG LEVERANDØRER ER UNDER INGEN OMSTÆNDIGHEDER ERSTATNINGSPLIGTIGE FOR SKADER, DER MÅTTE OPSTÅ SOM FØLGE AF SOFTWARENS FUNKTIONALITET ELLER MANGLENDE FUNKTIONALITET. VORES MAKSIMALE ERSTATNINGSANSVAR KAN UNDER INGEN OMSTÆNDIGHEDER OVERSKRIDE DET BELØB, DE BETALTE FOR SOFTWAREN. Intet i disse Licensvilkår forringer de lovfæstede rettigheder for en part, der handler som forbruger. F-Secure handler på vegne af sine medarbejdere, licentshavere, distributører og licensgivere eller datterselskaber, for så vidt angår ansvarsfraskrivelse, udelukkelse og/eller begrænsning af forpligtelser, garantier og ansvar som bestemt i denne paragraf, men ikke i andre henseender og ikke med andre formål.

EKSPORTBEGRÆNSINGER (UDELUKKENDE FOR KRYPTOGRAFISK SOFTWARE)
1. Hvis Softwaren leveres eller på anden måde distribueres til Dem fra USA: Anerkender De, at Softwaren og vedligeholdelses- og supporttjenester, herunder uden begrænsning tekniske tjenester og tekniske data (f.eks. skrevne eller optegnede manualer, perspektivplaner, planer, diagrammer, modeller, formler, tabeller, tekniske design og specifikationer og instruktioner) samt enhver anden af disse tekniske tjenester og tekniske data ("Tjenester"), er af amerikansk oprindelse og underlagt amerikanske kontrollove, forskrifter, administrative love eller bekendtgørelser med evt. ændringer, herunder uden begrænsning Export Administration Act fra 1979 med ændringer ("Loven") og de ifølge denne kundgjorte bekendtgørelser ("amerikanske eksportkontrollove"). De indvilliger i at overholde alle gældende amerikanske eksportkontrollove og gældende internationale love og bekendtgørelser, der gælder for softwaren og tjenesterne, herunder uden begrænsning Loven samt begrænsninger for slutbrugeren, den enkelte anvendelse samt destinationen udstedt af den amerikanske og andre stater.

2. Hvis Softwaren leveres eller på anden måde distribueres til Dem fra et andet land end USA: Indvilliger De i at overholde lokale love vedrørende eksport og/eller brug af kryptografisk software.

Uanset dette er F-Secure ikke ansvarlig for ulovlig eksport og/eller Deres brug af virksomhedens kryptografiske software.

DEN AMERIKANSKE STATS RETTIGHEDER
Hvis Softwaren er givet i licens til eller på vegne af USA, statens myndigheder og/eller på disses foranledning ("Den amerikanske stat") i henhold til begæringer udstedt den 1. december 1995 eller derefter, leveres Softwaren med de kommercielle rettigheder og begrænsninger beskrevet andetsteds i dette dokument. Hvis Softwaren gives i licens til eller på vegne af den amerikanske stat i henhold til begæringer udstedt inden den 1. december 1995, leveres softwaren med BEGRÆNSEDE RETTIGHEDER som bestemt i FAR, 48 CFR 52.227-14 (JUNI 1987) eller DFAR, 48 CFR 252.227-7013 (OKT. 1988), hvad der måtte være relevant.

HØJRISIKOAKTIVITETER
Softwaren er ikke fejltolerant, medmindre dette er udtrykkeligt angivet i produktdokumentationen, og er ikke udviklet, fremstillet eller beregnet til brug eller videresalg som onlinestyringsudstyr i risikomiljøer, hvor der kræves en fejlsikker ydelse, f.eks. i forbindelse med drift af atomanlæg, flynavigerings- eller flykommunikationssystemer, styring af lufttrafik, hjerte-lungemaskiner eller våbensystemer, hvor et svigt i softwaren kan medføre dødsfald, personskade eller alvorlige fysiske eller miljømæssig skader ("Højrisikoaktiviteter"). F-Secure og virksomhedens leverandører fraskriver sig specifikt enhver udtrykkelig eller stiltiende garanti for egnethed til højrisikoaktiviteter.

TILLADELSE TIL BRUG
De anerkender og accepterer, at Softwaren kan sende oplysninger vedrørende Deres brug af Softwaren og resultaterne af denne brug til F-Secure via internettet i forvansket/krypteret form. De giver F-Secure retten til at bruge og vise statistiske sikkerhedsoplysninger og andet sikkerhedsrelateret indhold eller materiale i en form, der umuliggør personlig identifikation af Dem, samt licens-/enhedsoplysninger, der er indsendt til F-Secure af Softwaren eller Dem via Softwaren til brug i kunderegistre, sikkerhedsforskning og løsningsudvikling.

GENERELT
Licensen ophører øjeblikkeligt uden varsel, hvis De misligholder vilkårene heri. De er ikke berettiget til refusion fra F-Secure eller virksomhedens forhandlere som følge af ophør. Vilkårene vedrørende fortrolighed og begrænsninger af brugen vil fortsat være gyldige selv efter ophør.

F-Secure kan til enhver tid revidere disse Vilkår, og de reviderede vilkår vil automatisk være gældende for de tilsvarende versioner af Softwaren distribueret med de reviderede vilkår. Hvis en del af disse Vilkår findes ugyldige eller uden retskraft, påvirker det ikke gyldigheden af de resterende Vilkår, som fortsat er gyldige og retskraftige i henhold til vilkårene. I tilfælde af tvistighed eller uoverensstemmelse mellem oversættelser af disse Vilkår til andre sprog er den engelske version fra F-Secure gældende.

Disse Vilkår reguleres af finsk lovgivning uden hensyntagen til regler og principper i international privatret og uden hensyntagen til FN's konvention vedr. aftaler om internationale løsørekøb. Domstolene i Finland har enekompetence til at afgøre enhver tvist, der måtte opstå som følge af disse Vilkår. Uanset det foregående skal gældende lovgivning i forbindelse med foreliggende Vilkår være staten Californiens love uden hensyntagen til regler og principper i international privatret og uden hensyntagen til FN's konvention vedr. aftaler om internationale løsørekøb i tilfælde, hvor køb er foretaget i eller på vegne af licenstagere, der er bosiddende i eller er underlagt amerikansk lovgivning. Enekompetencen, der skal afgøre enhver tvist, som måtte opstå som følge af foreliggende Licensvilkår, ligger hos forbunds- og delstatsdomstolene i Californien.

Hvis De har spørgsmål vedrørende Vilkårene, eller De ønsker at kontakte F-Secure af en anden årsag, bedes De skrive til: F-Secure Corporation, PL24, FI-00180 Helsinki, Finland, fax: +358 9 2520 5001, e-mail: helsinki@f-secure.com eller ringe til: +358 9 2520 0700