LISENSVILKÅR FOR F-SECURE®
 
VIKTIG – FØR DU INSTALLERER ELLER BRUKER PROGRAMVAREN, MÅ DU LESE NØYE GJENNOM FØLGENDE JURIDISKE VILKÅR ("VILKÅRENE") FOR LISENSEN TIL PROGRAMVAREN FRA F-SECURE. HVIS DU KLIKKER PÅ "JEG GODTAR AVTALEN" NEDENFOR ELLER INSTALLERER, KOPIERER ELLER BRUKER PROGRAMVAREN SOM FØLGER MED, GODTAR DU (ENTEN EN ENKELT PERSON ELLER ENHET) AT DU HAR LEST VILKÅRENE, FORSTÅR DEM OG SAMTYKKER I AT DU ER JURIDISK BUNDET AV DEM. HVIS DU IKKE GODTAR ALLE VILKÅRENE, KAN DU KLIKKE PÅ "JEG GODTAR IKKE AVTALEN" OG IKKE INSTALLERE, BRUKE ELLER KOPIERE PROGRAMVAREN.

Disse vilkårene dekker absolutt alle programmer fra F-Secure som du har lisens på, deriblant beslektet dokumentasjon samt oppdateringer og oppgraderinger du har mottatt i henhold til den kjøpte lisensen eller beslektede tjenesteavtaler som definert i dokumentasjonen eller kopier av disse elementene (til sammen "programvaren").

KOMMERSIELL LISENS
I henhold til betaling av gjeldende lisensavgifter og følgende vilkår har du fått en ikke-eksklusiv, ikke-overførbar rett til å bruke nevnte programvare. F-Secure forbeholder seg alle rettigheter som ikke uttrykkelig er dine.

Du kan gjøre følgende:
A. Installere og bruke programvaren bare på så mange enheter (bl.a. håndholdte enheter, personlige datamaskiner, servere eller annen maskinvare) som oppgitt på F-Secures lisensbevis, gjeldende faktura, produktemballasje eller avtale der disse vilkårene ble tilføyd. Er programvaren eller programvaretjenestene deles i et nettverk eller brukes til å beskytte trafikken mot virus eller andre ondsinnede koder på web- og e-postservere, -brannmurer eller gatewayer, må du ha en lisens enten for skannekapasitet eller for samlet antall brukere som får tjenester av programvaren. I slike tilfeller kan du installere programvaren på så mange enheter som nødvendig.
B. Opprette kopier av programvaren bare til installasjons- og sikkerhetskopieringsformål.
C. Øke antall lisenser gjennom kjøp av flere lisenser.

Følgende kan du ikke gjøre:
A. Installere og bruke programvarene i strid med disse vilkårene, F-Secures lisensbevis eller annen beslektet dokumentasjon.
B. Dele ut kopier av programvaren til en tredjepart, overføre programvaren elektronisk til en datamaskin som hører til en tredjepart eller la en tredjepart kopiere programvaren.
C. Endre, tilpasse, oversette, leie ut, videreselge, distribuere eller opprette avledede verker basert på programvaren og/eller beslektede filer (herunder, men ikke utelukkende virusdefinisjonsdatabaser, sikkerhetsnyheter og -beskrivelser) eller noen del av dette.
D. Dekompilere, inversutvikle, demontere eller på annet vis redusere programvaren og/eller beslektede filer (herunder, men ikke utelukkende virusdefinisjonsdatabaser, sikkerhetsnyheter og -beskrivelser) til noen form som kan forstås av mennesker, siden programvaren inneholder eller kan inneholde forretningshemmeligheter for F-Secure.
E. Bruke dokumentasjonen til noe annet formål enn å støtte din bruk av programvaren. Kontakt F-Secure direkte hvis du er interessert i andre rettigheter til programvaren enn dem som er gitt i disse vilkårene.
F. Røpe lisensgodkjenningskoden til programinstallasjonen (herunder, men ikke utelukkende nøkkelkoden, abonnementsnummeret og registreringsnøkkelen) til noen tredjepart.
G. Bruke programvaren eller noen del av den til å skape et produkt eller en tjeneste som skal fungere sammen med eller i forbindelse med programvaren av noen andre hensyn enn dem som er oppgitt i dette dokumentet.
H. Bruke programvaren til å publisere, distribuere og/eller skaffe programvare eller innhold (i) som ikke har spesielt å gjøre med F-Secure-produkter og/eller -tjenester og (ii) som ikke har å gjøre med sikkerhet (eller oppdateringer av slik programvare eller slikt innhold).

PRØVELISENS
En prøvelisens gjelder når du laster ned en prøveversjon av programvaren, eller når du får en tidsbegrenset lisens av F-Secure eller F-Secures forhandlere til evalueringsformål. Du får lisens på programvaren ene og alene for å prøve den i den angitte prøvetiden, som begynner på den datoen du lastet ned programvaren eller fikk den levert. Etter nevnte prøvetid må du enten kjøpe programvarelisens av F-Secure eller en F-Secure-forhandler, eller ødelegge og slutte å bruke programvaren. Kjøper og registrer du programvaren før prøvetiden er over, har du en gyldig lisens og trenger ikke ødelegge programvaren. F-Secure har ikke noen plikt til å yte brukerstøtte- eller vedlikeholdstjenester for prøvelisensene. For at det ikke skal herske noen tvil, er prøvelisensen også underlagt begrensninger nedfelt ovenfor som punkt A–H. F-Secure forbeholder seg alle rettigheter som ikke uttrykkelig er dine.

IKKE-KOMMERSIELL LISENS
En ikke-kommersiell lisens gjelder når du laster ned eller installerer en gratis versjon av et deteksjons- og/eller fjerneverktøy som F-Secure eller en F-Secure-forhandler har stilt til din rådighet. Slik programvare har du bare i en begrenset periode fått en ikke-eksklusiv, ikke-overførbar lisens på, og denne programvaren er bare ment som et tilleggsverktøy (ikke av kontinuerlige innholdssikkerhetshensyn). F-Secure forbeholder seg retten til å frata deg muligheten til å bruke programvare av denne typen til enhver tid og har ikke plikt til å levere brukerstøtte- eller vedlikeholdstjenester til ikke-kommersielle lisenser. For at det ikke skal herske noen tvil, er den ikke-kommersielle lisensen også underlagt begrensninger nedfelt ovenfor som punkt A–H. F-Secure forbeholder seg alle rettigheter som ikke uttrykkelig er dine.

EIENDOMSRETT
F-Secure og/eller F-Secures leverandører skal ha eiendomsrett og åndsrett til programvaren. Programvaren er beskyttet av nasjonal og internasjonal opphavsrett og andre åndsrettsavtaler.

BEGRENSET GARANTI OG ERKLÆRINGER OM ANSVARSFRASKRIVELSE

Begrenset garanti på medium. 
F-Secure garanterer at mediet som programvaren er tatt opp på, ikke har materialmangler eller utførelsesmangler ved normal bruk i en periode på tretti (30) dager fra mottaksdato. F-Secure gir ikke garantier på mediet i tilfelle programvaren følger med en tredjepartsenhet. Eventuelle underforståtte garantier på mediet, herunder underforståtte garantier om salgbarhet og formålstjenlighet, er begrenset i varighet til 30 dager fra mottaksdato. F-Secure vil enten erstatte mediet eller refundere kjøpesummen for mediet. F-Secure har ingen plikt til å erstatte eller refundere kjøpesummen for mediet som er skadet på grunn av ulykke, misbruk eller feil bruk.

Fraskrivelse av garanti for programvare. 
PROGRAMVAREN LEVERS "SOM DEN ER", UTEN NOEN FORM FOR GARANTI. F-SECURE FRASKRIVER SEG UTTRYKKELIG ALLE UNDERFORSTÅTTE GARANTIER, HERUNDER, MEN IKKE UTELUKKENDE UNDERFORSTÅTTE GARANTIER OM EIENDOMSRETT, BRUDD, SALGBARHET ELLER FORMÅLSTJENLIGHET. F-Secure garanterer ikke at programvaren eller beslektet dokumentasjon er feilfri, nøyaktig, pålitelig eller annet. Du påtar deg hele risikoen knyttet til programvaren og beslektet dokumentasjon.

Fullstendig garantierklæring. De begrensede garantiene omtalt ovenfor er de eneste garantiene av noe slag som F-Secure har gitt for programvaren. Ingen muntlige eller skriftlige opplysninger eller råd gitt av F-Secure, forhandlere, distributører, agenter eller medarbeidere skal opprette noen garanti eller på noen som helst måte utvide virkeområdet for den begrensede garantien ovenfor, og du må ikke stole på slike opplysninger eller råd. Enkelte stater tillater ikke at underforståtte garantier utelates, derfor er det mulig utelatelsen ovenfor ikke gjelder deg, og du kan ha andre rettigheter som kan variere fra stat til stat.

Ansvarsbegrensning. 
IKKE I NOE TILFELLE SKAL F-SECURE ELLER F-SECURES LEVERANDØRER VÆRE ANSVARLIG OVERFOR DEG FOR SPESIELLE, AVLEDEDE, TILFELDIGE ELLER INDIREKTE SKADER, HERUNDER, MEN IKKE UTELUKKENDE TAP AV INNTEKT ELLER FORTJENESTE, TAPTE ELLER SKADDE DATA ELLER ANNET KOMMERSIELT ELLER ØKONOMISK TAP SOM MÅTTE FØLGE AV BRUK ELLER MANGLENDE MULIGHET TIL BRUK AV PROGRAMVAREN ELLER BESLEKTET DOKUMENTASJON, SELV OM F-SECURE ER BLITT VARSLET OM MULIGHETEN FOR SLIKE SKADER. I enkelte stater er det forbudt å begrense eller utelate ansvar for tilfeldige eller avledede skader, så ovennevnte begrensning eller utelatelse gjelder kanskje ikke deg. F-SECURE SKAL IKKE I NOE TILFELLE VÆRE ANSVARLIG FOR SKADER SOM MÅTTE FØLGE AV YTELSE ELLER MANGLENDE YTELSE AV PROGRAMVAREN. VÅR MAKSIMALE ERSTATNING TIL DEG FOR FAKTISKE SKADER AV HVILKEN SOM HELST GRUNN SKAL IKKE I NOE TILFELLE OVERSTIGE DET DU BETALTE FOR PROGRAMVAREN. Ingenting i disse lisensvilkårene skal berøre noen forbrukerparts lovfestede rettigheter. F-Secure opptrer på vegne av sine ansatte, lisensinnehavere, distributører og lisensgivere eller datterselskaper i den hensikt å fraskrive seg, utelate og/eller begrense forpliktelser, garantier og ansvar som nevnt i dette punkt, men i ingen andre henseender og av ingen andre hensyn.

EKSPORTRESTRIKSJONER (GJELDER BARE FOR KRYPTERINGSPROGRAMVARE)
1. Hvis programvaren er sendt eller distribuert til deg fra USA: Du erkjenner at programvaren og vedlikeholds- og støttetjenestene, herunder, men ikke utelukkende tekniske tjenester og data (f.eks. håndbøker, blåkopier, planer, diagrammer, modeller, formler, tabeller, tekniske tegninger og spesifikasjoner og skrevne eller innspilte instrukser) og andre slike tekniske tjenester og data ("tjenester") er av amerikansk opprinnelse av hensyn til amerikanske eksportlover og -bestemmelser og endringer av disse, herunder, men ikke utelukkende Export Administration Act av 1979, som endret ("loven"), og bestemmelser vedtatt i henhold til denne ("amerikanske eksportlover"). Du samtykker i å overholde alle amerikanske eksportlover og gjeldende internasjonale lover og bestemmelser som måtte gjelde programvaren og tjenestene, herunder, men ikke utelukkende loven samt begrensninger for sluttbruker, sluttbruk og destinasjon vedtatt av myndighetene i USA og andre steder.

2. Hvis programvaren sendes eller på annen måte distribueres fra et annet land enn USA: Du aksepterer å overholde lokale lover og regler med hensyn til eksport og/eller bruk av krypteringsprogramvare. Ikke i noen tilfeller skal F-Secure være ansvarlig for ulovlig eksport og/eller bruk av krypteringsprogramvaren fra din side.

RETTIGHETER FOR AMERIKANSKE MYNDIGHETER
Hvis programvaren er lisensiert for eller på vegne av USA, dets myndigheter og/eller mellomledd ("amerikanske myndigheter") ifølge anmodninger fremlagt den eller etter den 1. desember 1995, leveres programvaren med kommersielle rettigheter og restriksjoner beskrevet i denne avtalen. Hvis programvaren er lisensiert for eller på vegne av amerikanske myndigheter ifølge anmodninger utstedt før 1. desember 1995, leveres programvaren med BEGRENSEDE RETTIGHETER i henhold til FAR, 48 CFR 52.227-14 (JUNI 1987) eller DFAR, 48 CFR 252.227-7013 (OKT 1988).

HØYRISKIKOAKTIVITETER
Programvaren kan ha mangler, med mindre noe annet står uttrykkelig uttalt i produktdokumentasjonen. Den er ikke beregnet på bruk eller videresalg som nettstyringsutstyr i farlige omgivelser der det trengs feilfri ytelse, som f.eks. i driften av atomanlegg, flynavigasjons- eller kommunikasjonssystemer, flytrafikkstyring, direkte livsopprettholdende maskiner eller våpensystemer, der mangler ved programvaren kan føre direkte til dødsfall, personskader eller alvorlige fysiske skader eller miljøskader ("høyrisikoaktiviteter"). F-Secure og F-Secures leverandører fraskriver seg enhver uttalt eller underforstått garanti for at programvaren skal være egnet til høyrisikoaktiviteter.

BRUKSRETT
Du samtykker i og erkjenner at programvaren kan sende informasjon om din bruk av programvaren og resultatene av slik bruk til F-Secure over Internett i kryptert form. Du gir F-Secure rett til å bruke og vise statistisk sikkerhetsinformasjon og annet sikkerhetsrelatert innhold eller materiale som du har sendt til F-Secure gjennom programvaren til kunderegistrerings- eller sikkerhetsforskningsformål.

GENERELT
Lisensen opphører øyeblikkelig uten varsel hvis du bryter noen av disse vilkårene. Du skal ikke ha rett til godtgjøring fra F-Secure eller noen av F Secures forhandlere på grunn av opphøret. Vilkårene for personvern og bruksbegrensninger skal fortsatt være i kraft selv etter et eventuelt opphør.

F-Secure kan endre disse vilkårene til enhver tid, og de endrede vilkårene skal automatisk få anvendelse på aktuelle versjoner av programvaren som distribueres sammen med de endrede vilkårene. Blir noen del av disse vilkårene regnet som ugyldig og uten rettskraft, skal ikke det berøre gyldigheten til de øvrige vilkårene, som fortsatt skal være gyldige og ha rettskraft i henhold til sine vilkår. I tilfelle konflikt eller inkonsekvens mellom oversettelsene av disse vilkårene til andre språk skal den engelske versjonen fra F-Secure ha forrang.

Disse vilkårene skal være underlagt finsk lovgivning uten hensyn til konflikt med lover, regler og prinsipper og uten hensyn til FNs konvensjon om avtaler for internasjonale varekjøp. Domstolene i Finland er rett verneting og har enekompetanse til å avgjøre tvister som måtte følge av disse vilkårene. Uten hensyn til det som står ovenfor, skal disse vilkårene, med hensyn til kjøp gjort i eller på vegne av lisensinnehavere som bor i eller opererer etter lovgivningen i USA, være underlagt lovgivningen i staten California uten hensyn til konflikt med lover, regler og prinsipper og uten hensyn til FNs konvensjon om avtaler for internasjonale varekjøp. Domstolene på føderalt og statlig plan i California er rett verneting og har enekompetanse til å avgjøre tvister som måtte følge av disse lisensvilkårene.

Hvis du har spørsmål om disse vilkårene eller ønsker å kontakte F-Secure av andre grunner, kan du sende brev: F-Secure Corporation, PL24, FIN-00180 Helsingfors, Finland, faks: +358 9 2520 5001, e-post: helsinki@f-secure.com eller ringe: +358 9 2520 0700