F-SECUREN® LISENSSIEHDOT   

Tärkeää – Lue nämä F-Secure-ohjelmiston käyttöön sovellettavat lisenssiehdot huolellisesti ennen ohjelmiston asentamista tai käyttämistä. Alla olevan hyväksyntäpainikkeen napsauttaminen tai ohjelmiston asentaminen, kopioiminen tai käyttäminen on osoitus siitä, että hyväksyt ja ymmärrät (joko yksityishenkilönä tai oikeushenkilön edustajana) nämä ehdot. Jos et hyväksy näitä ehtoja, valitse hylkäyspainike äläkä asenna, käytä tai kopioi ohjelmistoa.

Nämä lisenssiehdot koskevat kaikkia sinun (jäljempänä Käyttäjä) lisensoimiasi ohjelmistoja, niihin liittyvää aineistoa, kaikkia ohjelmistojen käyttöoikeus- tai palvelusopimuksen perusteella ohjeiden mukaan toimitettuja päivityksiä ja kaikkia ohjelmistojen kopioita (jäljempänä yhteisesti Ohjelmisto).

KAUPALLINEN KÄYTTÖOIKEUS
Vastineena asianmukaisten lisenssimaksujen suorittamisesta Käyttäjälle myönnetään Ohjelmistoon näiden ehtojen mukainen yleinen käyttöoikeus, jota ei saa siirtää. F-Secure pidättää kaikki oikeudet, joita Käyttäjälle ei erikseen myönnetä.

Käyttäjän oikeudet:
A) Käyttäjällä on oikeus asentaa Ohjelmisto niin moneen laitteeseen (kannettavaan tietokoneeseen, työasemaan, palvelimeen tai muuhun laitteistoon) kuin F-Securen lisenssisertifikaattiin, laskuun, tuotepakkaukseen tai näiden ehtojen mukaiseen sopimukseen on määritetty ja käyttää Ohjelmistoa näissä laitteissa. Mikäli Ohjelmistoa tai sen palveluja käytetään verkossa jaetusti tai Ohjelmistoa käytetään Internet- ja sähköpostipalvelimissa, palomuurissa tai yhdyskäytävässä suojaamaan verkkoliikennettä viruksilta tai muulta haitalliselta ohjelmakoodilta, Käyttäjällä on oltava tarkistuslisenssi tai lisenssi kaikille käyttäjille, jotka käyttävät Ohjelmiston palveluja. Tällöin Käyttäjällä on oikeus asentaa Ohjelmisto haluamaansa määrään laitteita.
B) Käyttäjällä on oikeus luoda Ohjelmistosta kopioita vain asennusta ja varmistuskopiointia varten.
C) Käyttäjällä on oikeus laajentaa lisenssiä ostamalla lisäkäyttöoikeuksia.

Käyttörajoitukset:
A) Käyttäjä ei saa asentaa tai käyttää Ohjelmistoa näiden lisenssiehtojen, F-Securen lisenssisertifikaatin tai muiden ohjeiden vastaisesti.
B) Käyttäjä ei saa välittää Ohjelmiston kopioita kolmansille osapuolille, siirtää Ohjelmistoa sähköisesti kolmansien osapuolten tietokoneisiin tai antaa Ohjelmistoa kolmannen osapuolen kopioitavaksi.
C) Käyttäjä ei saa muokata, muuttaa, kääntää, vuokrata, myydä tai jakaa Ohjelmistoa ja/tai siihen liittyviä tiedostoja (mukaan lukien muun muassa virustunnisteet, tietoturvauutiset ja kuvaukset) tai sen osia eikä luoda Ohjelmistosta ja/tai siihen liittyvistä tiedostoista tai ohjelmiston osista johdannaistuotteita.
D) Käyttäjä ei saa palauttaa Ohjelmistoa ja/tai siihen liittyviä tiedostoja (mukaan lukien muun muassa virustunnisteet, tietoturvauutiset ja kuvaukset) lähdekoodiksi, selvittää Ohjelmiston ja/tai siihen liittyvien tiedostojen valmistustapaa, purkaa Ohjelmistoa ja/tai siihen liittyviä tiedostoja tai muutoin saattaa Ohjelmiston ja/tai siihen liittyvien tiedostojen koodia yleisesti ymmärrettävään muotoon, koska Ohjelmisto saattaa sisältää F-Securen liikesalaisuuksia.
E) Käyttäjällä ei ole oikeutta käyttää Ohjelmiston ohjeaineistoa muutoin kuin Ohjelmiston käytön tukena. Käyttäjän tulee ottaa yhteyttä F-Secureen, jos hän haluaa muita oikeuksia näissä lisenssiehdoissa myönnettyjen ehtojen lisäksi.
F) Käyttäjä ei saa paljastaa ohjelman asennuksessa tarvittavaa lisenssikoodia (mukaan lukien muun muassa käyttöoikeuskoodi, tilausnumero ja rekisteröintikoodi) kolmansille osapuolille.
G) Käyttäjällä ei ole oikeutta hyödyntää Ohjelmistoa tai sen osaa minkään Ohjelmiston kanssa toimivan tuotteen tai palvelun käyttämiseen muussa kuin tässä sopimuksessa myönnetyssä tarkoituksessa.
H) Käyttäjällä ei ole oikeutta julkaista, levittää ja/tai hankkia käyttöönsä Ohjelmiston avulla mitään ohjelmistoa tai sisältöä, (i) joka ei suoraan liity F-Securen tuotteisiin ja/tai palveluihin ja (ii) joka ei liity tietoturvaan (tai muun vastaavan ohjelmiston tai sisällön päivityksiä).

ARVIOINTIKÄYTTÖOIKEUS
Kun Käyttäjä lataa tai asentaa Ohjelmiston arviointiversion tai F-Secure tai sen jälleenmyyjä myöntää Käyttäjälle aikarajoitetun yleisen käyttöoikeuden, jota ei saa siirtää, Ohjelmiston arviointia varten, Ohjelmiston käyttöön sovelletaan arviointilisenssin ehtoja. Tällöin Ohjelmisto lisensoidaan Käyttäjälle sen arviointia varten vain määritetyksi arviointiajaksi, joka alkaa Ohjelmiston lataus- tai toimituspäivästä. Määritetyn ajan jälkeen Käyttäjän on joko ostettava Ohjelmiston lisenssi F-Securelta tai sen jälleenmyyjältä tai poistettava Ohjelmisto ja lopetettava sen käyttö. Jos Käyttäjä ostaa Ohjelmiston ennen arviointiajan päättymistä, Käyttäjä saa voimassa olevan käyttöoikeuden eikä Käyttäjän tarvitse poistaa Ohjelmistoa. Ohjelmiston arviointiversio ei velvoita F-Securea tarjoamaan tuki- tai huoltopalveluja. Epäselvissä tapauksissa arviointikäyttöoikeuteen sovelletaan edellä mainituissa kohdissa A-H asetettuja rajoituksia. F-Secure pidättää kaikki oikeudet, joita Käyttäjälle ei erikseen myönnetä.

EI-KAUPALLINEN KÄYTTÖOIKEUS
Kun Käyttäjä lataa tai asentaa tunnistus- ja/tai poistotyökalun maksuttoman version, jonka F-Secure tai sen jälleenmyyjä on mahdollistanut, Käyttäjä saa ei-kaupallisen käyttöoikeuden. Käyttäjällä on kyseisestä Ohjelmistosta vain rajoitetun ajan voimassa oleva yleinen käyttöoikeus, jota ei saa siirtää ja joka on tarkoitettu vain täydentäväksi työkaluksi (ei jatkuvasti käytössä oleva sisällönsuojausratkaisu). F-Secure pidättää oikeuden katkaista tämän tyyppisen Ohjelmiston käyttö koska tahansa, eikä se ole velvoitettu antamaan tuki- tai ylläpitopalveluita ei-kaupallisille käyttöoikeuksille. Epäselvissä tapauksissa ei-kaupalliseen käyttöoikeuteen sovelletaan edellä mainituissa kohdissa A-H asetettuja rajoituksia. F-Secure pidättää kaikki oikeudet, joita Käyttäjälle ei erikseen myönnetä.

OMISTUSOIKEUS
Ohjelmiston omistusoikeus ja siihen liittyvät immateriaalioikeudet kuuluvat F-Securelle tai sen toimittajille. Ohjelmistoa suojaavat tekijänoikeus-lainsäädäntö sekä kansainväliset tekijänoikeussopimukset ja muut immateriaalioikeuksia koskevat sopimukset.
 
RAJOITETTU TAKUU JA VASTUUNRAJOITUKSET

Tallennusvälineen rajoitettu takuu. F-Secure takaa, että F-Securen fyysinen tallennusväline, jolla Ohjelmisto toimitetaan, on virheetön materiaalin ja valmistuksen osalta. Tämä takuu on voimassa 30 päivän ajan Ohjelmiston toimituksesta. F-Secure ei anna tallennusvälineelle mitään takuuta, jos Ohjelmisto toimitetaan kolmannen osapuolen laitteen osana. Kaikki tallennusvälinettä koskevat oletetut takuut, mukaan lukien takuu kaupallisesta hyödynnettävyydestä ja sopivuudesta tiettyyn tarkoitukseen, on rajoitettu 30 päivään Ohjelmiston toimituksesta. F-Secure voi valintansa mukaan joko vaihtaa viallisen tallennusvälineen tai palauttaa tallennusvälineen ostohinnan Käyttäjälle. F-Secure ei ole velvollinen korvaamaan vahingon, väärinkäytön tai virheellisen käsittelyn takia vaurioitunutta tallennusvälinettä tai palauttamaan näin vahingoittuneen tallennusvälineen ostohintaa.

Ohjelmistoa koskevat vastuunrajoitukset. Ohjelmisto toimitetaan sellaisenaan ilman minkäänlaisia takuita. F-Secure, sen lisenssinhaltijat ja jälleenmyyjät eivät anna mitään oletettuja takuita, mukaan lukien muun muassa oletetut takuut ohjelmiston kaupallisesta hyödynnettävyydestä tai sopivuudesta tiettyyn tarkoitukseen tai siitä, että ohjelmisto ei loukkaa kolmansien osapuolien oikeuksia. F-Secure, sen lisenssinhaltijat ja jälleenmyyjät eivät anna mitään takuita Ohjelmiston ja siihen liittyvien ohjeaineistojen virheettömyydestä, tarkkuudesta, luotettavuudesta tai muista ominaisuuksista. Käyttäjä vastaa kaikista Ohjelmiston ja siihen liittyvän aineiston käyttötuloksiin ja suorituskykyyn liittyvistä riskeistä.

Takuulauseke. F-Secure myöntää Ohjelmistolle ainoastaan edellisissä kappaleissa kuvatut rajoitetut takuut. Mitkään F-Securen ja sen jälleenmyyjien, jakelijoiden, edustajien tai työntekijöiden suulliset tai kirjalliset takuut eivät laajenna tätä rajoitettua takuuta, eikä Käyttäjällä ole oikeutta vedota mihinkään näiden tahojen antamiin tietoihin tai neuvoihin. Joillakin lainkäyttöalueilla ei sallita oletettujen takuiden rajoituksia, joten tämä takuunrajoitus ei ehkä koske Käyttäjää. Käyttäjällä voi myös olla joitakin paikalliseen lainsäädäntöön perustuvia lisäoikeuksia.

Vastuunrajoitukset. F-Secure, sen lisenssinhaltijat, sen jälleenmyyjät tai sen toimittajat eivät ole vastuussa mistään käyttäjän kärsimistä epäsuorista, satunnaisista tai välillisistä vahingoista, mukaan lukien muun muassa ohjelmiston tai siihen liittyvän aineiston käytöstä tai käytön estymisestä aiheutuvista tuoton tai voiton vähentymisestä, tietojen katoamisesta tai vahingoittumisesta tai muista taloudellisista vahingoista, vaikka F-Securelle olisi etukäteen ilmoitettu tällaisen vahingon mahdollisuudesta. Joillakin lainkäyttöalueilla ei sallita satunnaisten tai välillisten vahinkojen vastuunrajoituksia, joten edellä mainittu rajoitus ei koske kaikkia käyttäjiä. F-Secure, sen lisenssinhaltijat, sen jälleenmyyjät ja sen toimittajat eivät ole vastuussa mistään ohjelmiston toiminnasta tai toiminnan estymisestä aiheutuvista vahingoista. F-Securen enimmäisvastuu kaikista vahingoista rajoittuu käyttäjän ohjelmistosta suorittamaan maksuun. Nämä lisenssiehdot eivät rajoita kuluttajaksi katsottavalle Käyttäjälle pakottavan lainsäädännön perusteella kuuluvia oikeuksia. F-Secure toimii työntekijöidensä, lisenssinhaltijoidensa, jälleenmyyjiensä, lisenssinmyöntäjiensä tai tytäryhtiöidensä puolesta ainoastaan kiistääkseen, sulkeakseen pois ja rajoittaakseen näiden ehtojen mukaisia takuita, velvoitteita ja vastuita, mutta ei muussa tarkoituksessa.

VIENTIRAJOITUKSET (SALAUSOHJELMISTOA KOSKEVAT)
1. Muualta kuin Yhdysvalloista toimitettua tai muutoin jaettua Ohjelmistoa koskevat seuraavat ehdot: Ohjelmisto ja sen huolto- ja tukipalvelut, mukaan lukien muun muassa tekniset palvelut ja tiedot, kuten ohjekirjat, piirustukset, kaaviot, mallit, kaavat, taulukot, rakennepiirrokset, määritykset ja kirjalliset ja tallennetut ohjeet sekä kaikki muut vastaavat tekniset palvelut ja tiedot (jäljempänä Palvelut), katsotaan Yhdysvalloista peräisin oleviksi tuotteiksi sovellettaessa Yhdysvaltain vientilainsäädäntöä ja muita säädöksiä sekä niiden lisäyksiä, mukaan lukien Export Administration Act (1979) lisäyksineen (jäljempänä Säädökset) ja sen alisteiset säädökset (kaikki yhteisesti jäljempänä Yhdysvaltain vientisäädökset). Käyttäjä sitoutuu noudattamaan kaikkia Ohjelmistoon ja Palveluihin sovellettavia Yhdysvaltain vientisäädöksiä ja kansainvälisiä säädöksiä (mukaan lukien Säädöksiä) sekä Yhdysvaltain ja muiden valtioiden käyttäjä-, käyttövaltio- ja vientirajoituksia.
2. Muualta kuin Yhdysvalloista toimitettua tai muutoin jaettua Ohjelmistoa koskevat seuraavat ehdot: Käyttäjä sitoutuu noudattamaan paikallisia salausohjelmistojen vientiä ja käyttöä koskevia säädöksiä. F-Secure ei ole missään tapauksessa vastuussa Käyttäjän lainvastaisesta salausohjelmiston käytöstä tai viennistä.

YHDYSVALTAIN VALTIONHALLINNON KÄYTTÄJIEN OIKEUDET
Mikäli Ohjelmisto on lisensoitu Yhdysvaltain valtionhallinnon tai sen edustajien (jäljempänä Yhdysvaltain valtionhallinnon käyttäjät) käyttöön 1.12.1995 tai sen jälkeen, Ohjelmiston käyttöä koskevat näiden ehtojen mukaiset kaupalliset oikeudet kaikkine rajoituksineen. Mikäli Ohjelmisto on lisensoitu Yhdysvaltain valtionhallinnon käyttäjien käyttöön ennen 1.12.1995, Ohjelmistolle myönnetään soveltuvin osin säädöksen FAR, 48 CFR 52.227-14 (JUNE 1987) tai DFAR, 48 CFR 252.227-7013 (OCT 1988) mukaiset rajoitetut oikeudet.

KÄYTTÖ RISKIALTTIISSA YMPÄRISTÖSSÄ
Ohjelmistoon ei sisälly viansieto-ominaisuuksia, ellei tuotteen käyttöoppaassa niin erikseen mainita, eikä sitä ole suunniteltu, valmistettu tai tarkoitettu käytettäväksi hallintalaitteena ympäristöissä, jotka vaativat varmistustoimintoja, tai jälleenmyytäväksi tällaisiin ympäristöihin. Tällaisia ympäristöjä ovat esimerkiksi ydinvoimalat, lentokoneiden navigaatio- tai yhteysjärjestelmät, lentoliikenteen valvontajärjestelmät, elintoimintoja ylläpitävät laitteet tai asejärjestelmät, joissa Ohjelmistossa esiintyvä vika saattaisi aiheuttaa kuoleman, henkilövahinkoja tai vakavia fyysisiä vammoja tai ympäristövahinkoja. F-Secure ja sen toimittajat eivät anna mitään takuita Ohjelmiston käytöstä riskialttiissa ympäristöissä.

TIETOJEN KÄYTTÖLUPA
Käyttäjä ymmärtää ja hyväksyy sen, että Ohjelmisto saattaa puolestasi lähettää Ohjelmiston käyttöön sekä käytön tuloksiin liittyviä tietoja F-Securelle Internetin kautta salatussa muodossa. Käyttäjä myöntää F-Securelle luvan käyttää ja esittää tietoturvaan liittyviä tilastotietoja ja muuta Ohjelmiston tai Käyttäjän F-Securelle Ohjelmiston avulla luovuttamaa henkilökohtaisesti tunnistamattomassa muodossa olevaa sisältöä tai materiaalia sekä käyttöoikeus-/laitetietoja asiakasrekisteri- ja tietoturvatutkimustarkoituksiin sekä ohjelmiston kehittämistarkoituksiin.

YLEISTÄ
Käyttöoikeus lakkaa automaattisesti, jos Käyttäjä rikkoo näitä ehtoja. Käyttöoikeuden lakkaaminen ei oikeuta Käyttäjää saamaan mitään korvausta F-Securelta tai sen jälleenmyyjiltä. Luottamuksellisuutta ja rajoituksia koskevat ehdot ovat voimassa vielä käyttöoikeuden päättymisen jälkeen.

F-Securella on oikeus muuttaa näitä ehtoja milloin tahansa. Muuttuneet ehdot koskevat automaattisesti kaikkia Ohjelmistoja, joiden mukana ne toimitetaan. Jos ilmenee, että jokin osa näistä lisenssiehdoista on mitätön tai täytäntöönpanokelvoton, tämä seikka ei vaikuta muiden lisenssiehtojen pätevyyteen, vaan ehdot säilyvät muilta osin pätevinä ja täytäntöönpanokelpoisina. Jos näiden lisenssiehtojen eri kieliversioiden välillä ilmenee ristiriitoja, F-Securen julkaisema englanninkielinen versio on sitova versio.

Näihin lisenssiehtoihin sovelletaan Suomen lainsäädäntöä kuitenkin niin, että konfliktisäännöstä ja Yhdistyneiden kansakuntien kansainvälistä tavarakauppaa koskevaa yleissopimusta ei sovelleta näihin lisenssiehtoihin. Näitä lisenssiehtoja koskevissa riitatilanteissa toimivaltaiset tuomioistuimet ovat Suomen tuomioistuimet. Edellä mainitusta poiketen, mikäli Ohjelmiston on ostanut Yhdysvaltain lainkäyttöalueella toimiva Käyttäjä tai Ohjelmisto on ostettu hänen puolestaan, näihin lisenssiehtoihin sovelletaan Kalifornian osavaltion lakeja kuitenkin niin, että konfliktisäännöstä ja Yhdistyneiden kansakuntien kansainvälistä tavarakauppaa koskevaa yleissopimusta ei sovelleta näihin lisenssiehtoihin. Näissä tapauksissa toimivaltaiset tuomioistuimet ovat liittovaltion ja Kalifornian osavaltion tuomioistuimet.

Näitä lisenssiehtoja koskevat kysymykset ja muut yhteydenotot voi osoittaa F-Securelle: F-Secure Corporation, PL 24, FIN-00181 Helsinki, Finland; faksi: +358 9 2520 5001; sähköposti: helsinki@f-secure.com, puhelin: +358 9 2520 0700